VikipeediA 

Vanakreeka keel 


© See artikkel vajab toimetamist. 

Palun aita artiklit toimetada (https://et.wikipedia.Org/w/index. php?title=Vanakreeka_keel&acti 
on=edit). (Kuidas ja millal see märkus eemaldada?) 


Vanakreeka keel (vanakreeka keeles f] 'EÄÄpviKrj YAÜrta he Hellenike glotta ) on keel, mida kasutati Vana-Kreekas ja 
tollasel kreeka kultuuri mõjualal, kreeka keele vanim, antiikaegne keeleaste. 

Vanakreeka keele mõiste alla paigutatakse keelekujud ja murded, mida kasutati ajavahemikul kreeka kirja 
kasutuselevõtust (umbes 800 eKr) kuni hellenismiajastu alguseni (umbes 300 eKr) ning vähemalt kirjanduses antiikaja 
lõpuni (umbes 600 pKr). Klassikalise vanakreeka keele normiks peetakse kirjanduslikku Atika murret 5. ja 4. sajandil 
eKr, Sophoklese, Platoni ja Demosthenese keelt. Keeleastet alates umbes 600. aastast kuni 1453. aastani 
(Konstantinoopoli vallutamine Osmanite riigi poolt) nimetatakse keskkreeka keeleks ehk Bütsantsi kreeka keeleks; sellel 
on järjepidevus vana- ja keskkreeka keelega. 

Vanakreeka keelel on kogu Õhtumaale oluline tähtsus. Ta on avaldanud tänapäeva kultuurile mõju ladina keele kaudu, 
mille keelealal ta oli oluline kultuurkeel, ja säilinud vanakreekakeelse ilukirjanduse, historiograafia, filosoofia ja teaduse 
kaudu. Uue Testamendi keelena on vanakreeka keel oluline kristlusele ja kristlikule teoloogiale. Tänapäeva keeltes, eriti 
Euroopa keeltes, on arvukalt otseselt või kaudselt vanakreeka keelest pärinevaid võõrsõnu, laensõnu ja tõlkelaene, mida 
kasutatakse eriti oskuskeeltes.Vana- ja keskkreeka keele (kuni 1453. aastani) ISO 639 keelekood on grc. 

Keelenäide 


0 : 00 / 0:00 


(1) Originaal: 

Transkriptsioon: 

inim- 

loomusele 

abimeest 

paremat 

Erosest 

ei 

keegi 

vaevata 

võib saada 


Tõlge: "Ise veendununa püüan ma ka teisi veenda, et selle vara saamiseks võib vaevalt leida inimloomusele paremat 
abimeest kui Eros." (Platon, Pidusöök )-W- 

Keelesugulus ja substraat 


Vanakreeka keel kuulub indoeuroopa keelte hulka ning pärineb seega indoeuroopa algkeelest, mis tõenäoliselt 3. 
aastatuhandel eKr hargnes praegu tuntud harudeks. Vanakreeka keel (koos hilisemate keeleastmetega) erineb kõigist 
teistest indoeuroopa keelkonna keeltest häälikuliselt ja sõnavara poolest nii märgatavalt, et see paigutatakse eraldi 
keelerühma ning räägitakse "kreekaeelsete" keeleastmete substraadi tugevast mõjust kreeka keelekujudeleKreeka 
keel paigutatakse mõnikord koos früügia keele ja armeenia keelega (mõnikord ka albaania keelega) paleobalkani keelte 
hulka, millel oletatakse kunagist keeleühtsust. Täheldatud on, et kreeka keelel on kõige rohkem ühist armeenia keelega, 
nii et on välja pakutud kreeka-armeenia hüpotees (st nendel keeltel on olnud ühine eellane). 

Uurijad oletavad, et paljud kreeka keele mitteindoeuroopa sõnad (näiteks OdAaooa ( thalassa; 'meri') ja vrjooc; ( nesos; 
'saar') pärinevad keelest või keeltest, mida kõnelesid Kreeka elanikud enne indoeuroopa rahvaste saabumist umbes 2000 
eKr; neid keeli nimetatakse ka Egeuse keelteks. Kreekaeelset elanikkonda nimetati Vana-Kreekas pelasgideks (neAaöyoi 
(Pelasgoi)).^^ 4 ' Kindlasti mõjutasid varajast kreeka keelt ka Kreetal varem kõneldud minose keel ja eteokreeta keel J 1 ^ 

Martin Bernal pooldas vaieldavat teesi, et paljud ebaselge või mitteindoeuroopa päritoluga kreeka sõnad on semi 
päritolu J 5 ! 

Keeleastmed 


Vanakreeka keel jaguneb arenguetappide järgi mükeene, klassikaliseks ja hellenistlikuks. 

Murded 


Peamised vanakreeka murderühmad olid Joonia-Atika, Arkaadia-Küprose, Loode-Kreeka, Aioolia ja Dooria. 


Vaata ka 


■ kreeka keel 

■ keskkreeka keel 

■ puhaskreeka keel 

■ rahvakreeka keel 


Viited 

1. Heinz F. Wendt. Das Fischer Lexikon - Sprachen, Frankfurt am Main 1987, ISBN 3-596-24561-3. 

2. Christos Karvounis. Griechisch. - Miloš Okuka (toim), Lexikon der Sprachen des europäischen Ostens, 
Klagenfurt 2002 (PDF; 977 KB (http://www.uni-klu.ac.at/eeo/Griechisch.pdf)). 

3. Fritz Schachermeyer. Die vorgriechischen Sprachreste. - Paulys Realencyclopädie der classischen 
Altertumswissenschaft, kd XII, 1494jj. 

4. F. Lochner-Hüttenbach. Die Pelasger, Arbeiten aus dem Institut für vergleichende Sprachwissenschaft in 
Graz, Wien 1960. 

5. Martin Bernal. Black Athena. The Linguistic Evidence, Rutgers University Press 2006. 









Pärit leheküljelt "https://et.wikipedia.org/w/index.php?title=Vanakreeka_keel&oldid=5518537' 


Selle lehekülje viimane muutmine: 18:16, 30. detsember 2019. 

Tekst on kasutatav vastavalt Creative Commonsi litsentsile "Autorile viitamine + jagamine samadel tingimustel"; sellele võivad 
lisanduda täiendavad tingimused. Täpsemalt vaata Wikimedia kasutamistingimustest. 



